ข้อใดกล่าวถึงการวางยาในอาการหลังการติดเชื้อจากอาการลมปลายไข้ โดยการชำระระบบเสมหะในอุระเสมหะ (ระบบน้ำช่วงกลาง) ได้ถูกต้อง
ก. ใช้ตำรับยาอุระตะกรัน
ข. ใช้ตำรับยาแหวกสมุทร
ค. ใช้ตำรับยาธรณีสัณฑฆาต
ง. วางด้วยตำรับยาห้าราก
คำตอบคือ ก.  เนื่องจาก การวางยาในอาการหลังการติดเชื้อจากอาการลมปลายไข้ โดยการชำระระบบเสมหะในอุระเสมหะ (ระบบน้ำช่วงกลาง) ใช้ตำรับยาอุระตะกรัน, ตำรับยานภากาศ และตำรายาสิงฆานิกา น้ำกระสายยา “ฟื้นคืนปัปผาสัง” โดยให้กินขนาดละ 2 แคปซูลพร้อมกัน วันละ 2-3 ครั้ง เวลาท้องว่าง พร้อมน้ำกระสายยาต้ม 1 แก้ว ระยะเวลากินแล้วแต่วินิจฉัยของแพทย์เฉพาะราย

ส่วนข้ออื่น ๆ เป็นการวางยาในอาการหลังการติดเชื้อจากอาการลมปลายไข้ ดังนี้

- การวางยาในอาการหลังการติดเชื้อจากอาการลมปลายไข้ โดยการกระทุ้งไข้หลบใน ให้วางยากระทุ้งไข้หลบด้วย “ตำรับยาห้าราก” และให้กินกาลเสมหะเช้าและค่ำ มื้อละ 3-5 แคปซูล กินต่อเนื่อง 5-7 วัน แล้วแต่วินิจฉัยของแพทย์

- การวางยาในอาการหลังการติดเชื้อจากอาการลมปลายไข้ โดยการชำระระบบเสมหะ ในคอเสมหะ (ระบบน้ำช่วงบน) ใช้ตำรับยาแหวกสมุทร กระสายตำรับยาศอเสาวรส

- การวางยาในอาการหลังการติดเชื้อจากอาการลมปลายไข้ โดยการชำระระบบเสมหะ ในคูถเสมหะ (ระบบน้ำช่วงล่าง) ใช้ตำรับยาธรณีสัณฑฆาต กินก่อนนอน ขนาดยาแล้วแต่ธาตุหนัก-เบา และให้กิน 2-3 วัน/ครั้ง ต่อเนื่องกัน 3 ครั้ง
20.การแพทย์ทางเลือก (alternative medicine)